stanford-oval/wikipedia huggingface dataset:
David Farragut
Elämä ja ura

Farragutin isä majuri George (Jorge) Farragut oli katalonialaista syntyperää ja kotoisin Menorcan saarelta. Hän oli muuttanut Amerikkaan vuonna 1776 ja Yhdysvaltain vapaussodan jälkeen mennyt naimisiin skotlantilaista sukujuurta olevan naisen kanssa. Farragut tuli laivaston palvelukseen vuonna 1810 lapsena ja osallistui vuoden 1812 sotaan, jonka aikana hän muun muassa sai 12-vuotiaana kaappaamansa brittialuksen komennon. Vuonna 1823 hän palveli David Porterin alaisuudessa laivueessa, joka kukisti merirosvoja Karibialla. Hän sai ensimmäisen itsenäisen komennon vuonna 1824. Vuonna 1825 hänet ylennettiin kapteeniluutnantiksi ja hän palveli Norfolkin telakalla, jossa hän työskenteli vuoteen 1832 asti. Sen jälkeen hän palveli Brasilian rannikolla ja hänet nimitettiin jälleen Norfolkin telakalle. Vuonna 1841 Farragut ylennettiin komentajaksi ja vuonna 1855 kommodoriksi (captain).
Yhdysvaltain sisällissodan puhjettua Farragut sai vuonna 1862 komennon Meksikonlahden länsipuolen saartolaivueessa, jonka tehtävänä oli päästä Mississippi-joelle ja vallata New Orleans. Hän ajoi Mississippin sisääntuloreitin linnakkeiden ohi tykit paukkuen pimeässä 24. huhtikuuta 1862,  tuhosi vihollisen jokilaivueen ja eteni New Orleansiin, jonka kenraali Benjamin Butlerin joukot olivat miehittäneet. New Orleansin valtauksen ansiosta hänen miehensä antoivat Farragutille nimeksi "vanha salamanteri" ja kongressi myönsi hänelle kontra-amiraalin arvon.
Maaliskuussa 1863 Farragut katkaisi yhteyden konfederaation joukkojen ja Red Riverin Port Hudsonin linnakkeen välillä, jonka hän yhdessä kenraali Nathaniel Banksin kanssa pakotti antautumaan 8. heinäkuuta. Elokuussa 1864 hänen laivueensa mursi miinoituslinjat Mobilenlahdessa, valtasi Mobilenlahden sisäänkäyntiä vartioineet linnoitukset, löi lahdessa operoineen etelävaltioiden laivasto-osaston ja katkaisi Mobilen satamakaupungin yhteydet avomerelle. Mobilenlahden taistelu oli Farragutin uran huipentuma. Hänestä tuli vara-amiraali vuonna 1864, ja hänestä tehtiin täysivaltainen amiraali vuonna 1866. Seuraavana vuonna hän matkusti Eurooppaan ja teki juhlavierailuja eri maiden satamiin.
Amiraali Farragutin muistoksi on nimetty lukuisia paikkoja ja Yhdysvaltain laivaston viisi alusta. Farragutin kuva oli 1890-luvulla Yhdysvaltain sadan dollarin setelissä ja myöhemmin kahdessa postimerkissä.
Aiheesta muualla

Kuvia tai muita tiedostoja aiheesta David Farragut Wikimedia Commonsissa
Mustikkahaka

Mustikkahaka on Heinolan kaupunginosa keskustasta noin kaksi kilometriä pohjoiseen. Tämä lähiötyyppinen alue on rakennettu omakotitaloalueiden keskellä olleeseen umpimetsään 1970-luvun alussa. Niinpä siellä on lähes ainoastaan kerrostaloja. Luonnonläheisen ja varsin väljän Mustikkahaan palveluita olivat elintarvikemyymälä Siwa ja paikallinen baari. Siellä on myös lasten urheilukenttä sekä paikallisen setlementtiyhdistys Jyränkölän ylläpitämä päiväkahvila ja kerhotila. Mustikkahaassa pitkään ollut kaupungin päiväkoti lopetti toimintansa vuonna 2012 ja rakennus purettiin kesän 2013 aikana. Alueen läpi kulkee paikallisbussin reitti. Asukkaita Mustikkahaassa on noin 2 000.
Heinolan kaupunginosat
Asemantaus
Hevossaari
Jyränkö
Keskusta
Heinolan kirkonkylä
Komostenkylä
Lakeasuo
Luhtapauni
Mustikkahaka
Myllyoja
Pirttiniemi
Pyhätön
Rainio
Rautsalo
Sahanniemi
Sinilähde
Tommola
Tähtiniemi
Veljeskylä
Duuri

Duuri on länsimaisessa musiikissa hyvin yleiseen diatoniseen asteikkoon perustuva sävellaji. Duurisävelmä mielletään iloiseksi sävelmäksi. Duuria vastaava kirkkosävellaji on jooninen. Duurin vastakohta on surumielinen molli.
Rakenne

Duurissa on seitsemän säveltä, joiden väliset korkeuserot sävelaskelin ilmaistuina ovat 1–1–½–1–1–1–½. Solmisaatiossa niihin viitataan tavuilla do, re, mi, fa, sol (tai so), la ja si (tai ti).
Duurikolmisoinnussa on pohjasävel, suuri terssi ja kvintti. Sellaisen muodostavat esimerkiksi sävelet c, e ja g. Jokaisessa puhtaasti viritetyssä duurikolmisoinnussa sävelten taajuuksien suhteet ovat 4 : 5 : 6. Duuriasteikossa esiintyy kolme duurikolmisointia, joiden pohjasävelinä ovat asteikon ensimmäinen, neljäs ja viides sävel eli toonika, subdominantti ja dominantti (do, fa ja sol). Näissä esiintyvät kaikki asteikon sävelet. Jos ne kaikki viritetään puhtaasti, saadaan duuriasteikon sävelten taajuuksien suhteiksi ovat 24 : 27 : 30 : 32 : 36 : 40 : 45 : 48, tai supistettuna
1 : 9/8 (= 1,125) : 5/4 (= 1,25) : 4/3 (≈ 1,333) : 3/2 (= 1,5) : 5/3 (≈ 1,667) : 15/8 (= 1,875) : 2
Jos soitin viritetään niin, että yksi sävellaji soi täysin puhtaasti, poikkeavat kuitenkin muut sävellajit puhtaasta huomattavan paljon. Tämän vuoksi on otettu käyttöön tasaviritysjärjestelmä, jossa puoliaskeleen päässä olevien sävelten taajuuksien suhde on aina 1 :  {\sqrt[{12}]{2}}. Silloin jokaisen duuriasteikon sävelten taajuuksien suhteet poikkeavat puhtaista vain hieman ja ovat seuraavat:
1 :  {\sqrt[{12}]{2}}^{2} (≈ 1,1225) :  {\sqrt[{12}]{2}}^{4} (≈ 1,2599) :  {\sqrt[{12}]{2}}^{5} (≈ 1,3348) :  {\sqrt[{12}]{2}}^{7} (≈ 1,4983) :  {\sqrt[{12}]{2}}^{9} (≈ 1,6818) :  {\sqrt[{12}]{2}}^{11} (≈ 1,8877) : 2.
Duurisävellajit

Nuottikirjoituksessa kirjoitetaan duurissa etumerkintä viivaston alkuun aina luonnollisen duurin mukaisesti. Harmonisessa ja ylöspäisessä melodisessa duurissa esiintyvät, luonnollisesta duurista poikkeavat sävelet osoitetaan välittömästi nuotin eteen sijoitetulla korotus- tai palautusmerkillä, joka on voimassa seuraavaan tahtiviivaan saakka, ellei sitä jo aikaisemmin kumota toisella etumerkillä.
Eri duurisävellajit etumerkintöineen, niissä esiintyvät sävelet ja niiden rinnakkais­sävellajit ovat seuraavat:
| Sävellaji | Etumerkintä | Sävelet> Luonnollinen duuri | Sävelet> Harmoninen duuri | Peruskolmisointu | Rinnakkaismolli |  |
| --- | --- | --- | --- | --- | --- | --- |
| C-duuri |  | c d e f g a h c | c d e f g as h c | c e g | a-molli |  |
Ristimerkkiset duurisävellajit
| G-duuri |  | g a h c d e fis g | g a h c d es fis g | g h d | e-molli |  |
| D-duuri |  | d e fis g a h cis d | d e fis g a b cis d | d fis a | h-molli |  |
| A-duuri |  | a h cis d e fis gis a | a h cis d e f gis a | a cis e | fis-molli |  |
| E-duuri  |  | e fis gis a h cis dis e | e fis gis a h c dis e | e gis h | cis-molli |  |
| H-duuri |  | h cis dis e fis gis ais h | h cis dis e fis g ais h | h dis fis | gis-molli |  |
| Fis-duuri |  | fis gis ais h cis dis eis fis | fis gis ais h cis d eis fis | fis ais cis | dis-molli |  |
| Cis-duuri |  | cis dis eis fis gis ais his cis | cis dis eis fis gis a his cis | cis eis gis | ais-molli |  |
b-merkkiset duurisävellajit
| F-duuri |  | f g a b c d e f | f g a b c des e f | f a c | d-molli |  |
| B-duuri |  | b c d es f g a b | b c d es f ges a b | b d f | g-molli |  |
| Es-duuri |  | es f g as b c d es | es f g as b ces d es | es g b | c-molli |  |
| As-duuri |  | as b c des es f g as | as b c des es fes g as | as c es | f-molli |  |
| Des-duuri |  | des es f ges as b c des | des es f ges as bes c des | des f as | b-molli |  |
| Ges-duuri |  | ges as b ces des es f ges | ges as b ces des eses f ges | ges b des | es-molli |  |
| Ces-duuri |  | ces des es fes ges as b ces | ces des es fes ges ases b ces | ces es ges | as-molli |  |
C-duuri. Duuriasteikossa on kaksi puolisävelaskelta.
Daniel O’Shaughnessy

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 14. syyskuuta 1994 (ikä 30)
Syntymäpaikka: Riihimäki, Suomi
Pelipaikka: puolustaja
Pituus: 190 cm
Lempinimi: Dani
Seura
Seura: HJK
Junioriseurat
1998–2002: RiNS
2003–2008: Honka
2009–2011: HJK
2012: FC Metz
Seurat
| Vuodet | Seura | O | (M) |
| 2011 | Klubi 04 | 22 | (2) |
| 2012–2014 | Metz B | 40 | (1) |
| 2014–2016 | Brentford | 0 | (0) |
| 2015 | → Braintree (laina) | 1 | (0) |
| 2016 | → Midtjylland (laina) | 1 | (0) |
| 2016–2018 | Cheltenham | 37 | (3) |
| 2018–2021 | HJK | 83 | (5) |
| 2022–2024 | Karlsruher | 13 | (1) |
| 2024– | HJK | 0 | (0) |
| Yhteensä | Yhteensä | 197 | (12) |
Maajoukkue
| 2009 | Suomi U15 | 3 | (0) |
| 2009–2010 | Suomi U16 | 13 | (0) |
| 2011 | Suomi U17 | 7 | (0) |
| 2011–2012 | Suomi U18 | 14 | (1) |
| 2013–2014 | Suomi U20 | 2 | (1) |
| 2013–2015 | Suomi U21 | 12 | (1) |
| 2016– | Suomi | 22 | (1) |
 Seurajoukkueuran tilastot kattavat vain kansalliset sarjat, päivitetty 2. heinäkuuta 2024.  Maajoukkueuran tilastot päivitetty 13. maaliskuuta 2023.
Daniel O’Shaughnessy (s. 14. syyskuuta 1994 Riihimäki) on suomalainen jalkapalloilija, joka pelaa puolustajana Veikkausliigassa Helsingin Jalkapalloklubissa. O'Shaughnessyllä on myös Irlannin kansalaisuus.
Seurajoukkueet

Syntymäkaupungissaan Riihimäellä jalkapalloilun aloittanut O’Shaughnessy on juniorina pelannut myös FC Hongassa ja Helsingin Jalkapalloklubissa, sekä HJK:n reservijoukkueessa Klubi 04:ssä, ennen siirtymistään FC Metziin vuonna 2012. Ranskassa hän pelasi seuran reservijoukkueessa CFA-liigassa, kunnes kesällä 2014 siirtyi Englantiin.
Vuonna 2014 O’Shaughnessy siirtyi lontoolaiseen Brentfordiin. Syyskuussa 2015 hän siirtyi lainalle Braintree Towniin yhden kuukauden sopimuksella. Tammikuussa 2016 O’Shaughnessy siirtyi lainalle tanskalaiseen FC Midtjyllandiin. Heinäkuussa 2016 O’Shaughnessy solmi sopimuksen Cheltenham Townin kanssa. Hän ei pelannut Brentfordissa otteluakaan.
Tammikuussa 2018 O’Shaughnessy teki 2+1 vuotisen sopimuksen Helsingin Jalkapalloklubin kanssa. Lokakuussa 2019 O’Shaughnessy ja HJK solmivat kahden vuoden jatkosopimuksen. O'Shaughnessy toimi joukkueen kapteenina kaudella 2021, kun HJK eteni Konferenssiliigan lohkovaiheeseen ja Veikkausliigan mestaruuteen.
Kauden päätyttyä O'Shaughnessy siirtyi Saksan 2. Bundesliigan Karlsruheriin, missä hän teki debyyttinsä 15. tammikuuta 2022 Darmstadtia vastaan. Ensimmäisen maalinsa 2. Bundesliigassa hän teki 19. helmikuuta Holstein Kielin verkkoon.
Kesällä 2022 A-maaottelussa Romaniaa vastaan murtunut pohjeluu aiheutti O'Shaughnessylle vammakierteen, eikä hän seuraavan kahden kauden aikana saanut tililleen otteluaakaan Karlsruherissa. Heinäkuussa 2024 O'Shaughnessy palasi takaisin HJK:hon kauden 2025 loppuun asti ulottuvalla sopimuksella.
Maajoukkue

Suomen ikäkausimaajoukkueita O’Shaughnessy edusti 15-vuotiaista lähtien. Hän teki debyyttinsä Suomen maajoukkueessa 10. tammikuuta 2016 Ruotsia vastaan. EM-kisoissa 2020 O'Shaughnessy pelasi täydet minuutit. Hän teki ensimmäisen maalinsa A-maajoukkueessa MM-karsintaottelussa Bosnia ja Hertsegovinaa vastaan 13. marraskuuta 2021.
Muuta

Hänen isoveljensä on jalkapalloilija Patrick O’Shaughnessy. Kaksoiskansalaisuuden johdosta myös Irlannin nuorten maajoukkueet olivat kiinnostuneita O’Shaughnessyn veljeksistä.
Aiheesta muualla

Kuvia tai muita tiedostoja aiheesta Daniel O’Shaughnessy Wikimedia Commonsissa
Daley Sinkgraven

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 4. heinäkuuta 1995 (ikä 29)
Syntymäpaikka: Assen, Alankomaat
Pelipaikka: hyökkäävä keskikenttäpelaaja
Pituus: 179 cm
Seura
Seura: Bayer 04 Leverkusen
Pelinumero: 22
Junioriseurat
2002–2008: MVV Alcides
2008–2013: Heerenveen
Seurat
| Vuodet | Seura | O | (M) |
| 2013–2015 | Heerenveen | 37 | (4) |
| 2015–2019 | Ajax | 63 | (1) |
| 2019– | Leverkusen | 35 | (0) |
Maajoukkue
| 2012 | Alankomaat U17 | 3 | (0) |
| 2012 | Alankomaat U18 | 2 | (0) |
| 2014 | Alankomaat U19 | 1 | (0) |
| 2014–2015 | Alankomaat U21 | 5 | (0) |
 Seurajoukkueuran tilastot kattavat vain kansalliset sarjat, päivitetty 27. toukokuuta 2021.  Maajoukkueuran tilastot päivitetty 27. toukokuuta 2021.
Daley Sinkgraven (s. 4. heinäkuuta 1995 Assen) on alankomaalainen jalkapalloilija, joka edustaa Saksan Bundesliigassa pelaavaa Bayer Leverkusenia. Vasenjalkainen Sinkgraven on pelipaikaltaan hyökkäävä keskikenttäpelaaja.
Seurajoukkueura > SC Heerenveen

Sinkgravenin kasvattajaseura on Heerenveen, johon hän liittyi vuonna 2008. Edustusjoukkueen paidassa Eredivisiessä Sinkgraven debytoi tammikuussa 2014 Roda JC:tä vastaan. Kaudella 2013–2014 hän pelasi Eredivisiessä 15 peliä ilman maaleja. Avausmaali Eredivisiessä syntyi syyskuussa 2014 AZ:n verkkoon. Kauden 2014–2015 syyspuoliskolla Sinkgraven pelasi Heerenveenin paidassa 20 ottelussa, joissa hän osui neljästi.
Seurajoukkueura > Ajax

Tammikuussa 2015 Sinkgraven siirtyi Eredivisien suurseuraan Ajaxiin arviolta seitsemän miljoonan euron siirtosummalla, mikä teki Sinkgravenista seuran kalleimman oston sitten Miralem Sulejmanin ja vuoden 2008. Sinkgraven debytoi Ajaxin paidassa AZ:tä vastaan helmikuussa 2015. Hän pelasi seitsemän ottelua Ajaxin tiellä Eurooppa-liigan hävinneeksi finalistiksi 2017. Hän pelasi yhdeksän ottelua Ajaxin voittaessa Alankomaiden-mestaruuden 2019.
Sinkgraven kärsi Ajax-vuosinaan useista loukkaantumisista joutuen muun muassa jättämään polvivamman vuoksi yhteensä 80 ottelua väliin vuosina 2017–2018. Pahimmillaan hän oli yli vuoden sivussa marraskuulta 2017 joulukuulle 2018. Hän pelasi Eredivisiessa kaikkiaan 63 ottelua, joissa teki yhden maalin. Mestarien liigassa hän pelasi kaksi ja Eurooppa-liigassa 13 ottelua.
Seurajoukkueura > Leverkusen

Sinkgraven siirtyi Bundesliigan Bayer Leverkuseniin viidellä miljoonalla eurolla kesällä 2019. Hän pelasi kaudella 2019–2020 Bundesliigassa 13 ottelua, Mestarien liigassa kaksi ottelua ja Eurooppa-liigassa kaksi ottelua. Seuraavalla kaudella hän pelasi Bundesliigassa 22 ottelua ja Eurooppa-liigassa neljä ottelua.
Maajoukkueura

Sinkgraven on pelannut Alankomaiden alle 17-, 18-, 19- ja 21-vuotiaiden maajoukkueissa.
Muuta

Sinkgravenin isä on entinen jalkapalloilija ja jalkapallovalmentaja Harry Sinkgraven.
Aiheesta muualla

Daley Sinkgraven Transfermarkt-sivustolla (englanniksi)
Daley Sinkgraven Soccerway-sivustolla
Bayer 04 Leverkusen – Saksan Bundesliiga
1 Hradecký |
3 Hincapié |
4 Tah |
5 Natali |
6 Kossounou |
7 Hofmann |
8 Andrich |
10 Wirtz |
11 Terrier |
12 Tapsoba |
13 Arthur |
14 Schick |
17 Kovář |
19 Tella |
20 Grimaldo |
21 Adli |
22 Boniface |
24 García |
25 Palacios |
30 Frimpong |
32 Puerta |
34 Xhaka |
36 Lomb |
44 Belocian |
47 Aourir |
  Fofana |
Valmentaja Alonso
Destructor (1886)

| Destructor |
| --- | --- |


Aluksen vaiheet
Rakentaja:  J. & G. Thomson, Clydebank
Kölinlasku:  14. marraskuuta 1885
Laskettu vesille:  29. heinäkuuta 1886
Palveluskäyttöön:  16. joulukuuta 1887
Poistui palveluskäytöstä:  1. tammikuuta 1908
Loppuvaihe:  romutettu joulukuussa 1911
Tekniset tiedot
Uppouma:  354 t
Pituus:  58,74 m
Leveys:  7,63 m
Syväys:  2,5 m
Koneteho:  3 784 ihp
Nopeus:  22,6 solmua
Miehistöä:  60
Aseistus
Aseistus:  1 × 90 mm tykkiä 4 × 57 mm tykkiä 2 × 37 mm tykkiä 2 × 360 mm torpedoputkea
Destructor oli Espanjan laivaston vuonna 1886 vesillelaskettu torpedovenehävittäjä.
Valmistus

Alus tilattiin J. & G. Thomsonilta Clydebankistä, missä köli laskettiin 14. marraskuuta 1886. Alus laskettiin vesille 29. heinäkuuta 1886 ja otettiin palvelukseen 16. joulukuuta 1887.
Aluksella oli valmistuessa kaksi rinnakkaista savuhormia, kolme taaksepäin kallistettua mastoa ja ohut sirpalesuojaksi tarkoitettu 0,75 tuuman panssarilevy konehuoneen ja komentotornin suojana. Aluksen keulan kaksi ja perän yksi 15 tuuman torpedoputki olivat kiinteitä. Lisäksi keskiosassa oli kaksi 15 tuuman käännettävää torpedoputkea. Aluksen nopeus oli lähes 20 solmua ja 93 tonnin hiilimäärä mahdollisti 4000 merimailin toimintamatkan 10 solmun nopeudella.
Palvelus

Alus poistettiin palveluksesta 1. tammikuuta 1908. Alus asetettiin myyntiin joulukuussa 1911 ja se romutettiin.
Nadežda Obuhova

Nadežda Obuhova Patarouvan Polinana vuonna 1916.
Nadežda Andrejevna Obuhova (ven. Наде́жда Андре́евна Обу́хова, 6. maaliskuuta (J: 22. helmikuuta) 1886 Moskova – 15. elokuuta 1961 Feodosija) oli venäläinen laulajatar (mezzosopraano).
Nadežda Obuhova syntyi aatelisperheeseen. Hän valmistui Moskovan konservatoriosta ja työskenteli sen jälkeen konserttilaulajana sekä vuosina 1916–1943 Bolšoi-teatterin solistina. Obuhova oli aikansa suosituimpia oopperaosien, romanssien ja laulujen esittäjiä. Hänen äänensä oli harvinaisen tunteikas, rikassointinen ja kaunis. Hänen parhaimpia osiaan olivat Ljubaša Rimski-Korsakovin Tsaarin morsiamessa, Marfa Musorgskin Hovanštšinassa sekä Bizet’n Carmen.
Vuonna 1937 Obuhova sai Neuvostoliiton kansantaiteilijan arvonimen. Hänet on palkittu Leninin kunniamerkillä. Vuonna 1943 hän sai Stalin-palkinnon.
Dies Irae (yhtye)

| Dies Irae |
| --- | --- |
 Mauser, 2004
Tiedot
Toiminnassa:  1992–1997, 2000–2005
Tyylilaji:  death metal
Kotipaikka:  Puola
Laulukieli:  englanti
Entiset jäsenet:  Jacek Hiro, kitara (2000–2005)  Mauser, kitara (1992–1997, 2000–2005)  Novy, laulu, bassokitara   Docent, rummut (2000–2005) 
Levy-yhtiö:  Metal Blade Records   Metal Mind Productions  
Aiheesta muualla
Kotisivu
Infobox OKNimi-testi OK: 
Dies Irae on puolalainen death metal -yhtye, joka on perustettu vuonna 1992.
Yhtyeen varhaistuotantoa on huomattavasti inspiroinut sekä vaikuttanut Vader ja Morbid Angel.
Viimeisin tunnettu kokoonpano

Jacek Hiro – kitara (2000–2005)
Mauser – kitara (1992–1997, 2000–2005)
Novy – laulu, bassokitara (2000–2005)
Docent – rummut (2000–2005)
Viimeisin tunnettu kokoonpano > Entiset jäsenet

Vitek – rummut (2004)
Gilan – rummut (1992–1997)
China – kitara (1994–1997)
Piotr "Czarny" Bartczak – bassokitara (1992–1997)
Saimon – bassokitara
Diskografia > Studioalbumit

Immolated (2000,  Metal Blade Records)
The Sin War (2002,  Metal Blade)
Sculpture of Stone (2004,  Metal Mind Productions)
Diskografia > Livealbumit

The Art of an Endless Creation (2009,  Metal Mind)
Diskografia > Demot

Fear of God (1994,  Sphinx Records)
Aiheesta muualla

Dies Irae (yhtye) Encyclopaedia Metallumissa (englanniksi)
Dame (yhtye)

| Dame> Tiedot |
| --- | --- |
Toiminnassa:  2006–2006
Tyylilaji:  poprock
Kotipaikka:  Suomi
Laulukieli:  englanti
Jäsenet:  Emilia ”Emppu” Suhonen,  kitara, laulu   Masi Hukari,  kitara   Antti Härmä,  bassokitara   Heikki Malmberg,  rummut  
Levy-yhtiö:  Helsinki Music Company, 2006  
Infobox OKNimi-testi OK: 
Dame oli Tiktakin kitaristina tunnetuksi tulleen Empun (oik. Emilia Suhonen) soolohanke. Emppu soitti yhtyeen albumilla kaikkia muita soittimia paitsi rumpuja. Yhtyeen materiaali oli Empun säveltämää ja sanoittamaa. Yhtyeen muut jäsenet toimivat ensimmäisen levyn yhteydessä lähinnä keikkamuusikoina. Dame perustettiin vuoden 2006 alussa ja lopetti toimintansa jo samana vuonna.
Musiikkia Dame-yhtyeen albumilta So Was It Worth Dying For (2006) saattoi kuulla Sub-kanavan palo- ja pelastusasemien arkea kuvaavan dokumentaarisen Pelastajat-TV-sarjan ensimmäisellä kaudella ja Damen kappale "Scream" soi sarjan tunnusmusiikkina myös muilla kausilla (13. tammikuuta 2007 – 21. elokuuta 2013).
Kokoonpano

Emppu – kitara, basso, laulu
Lari Takala – rummut
Emppu – laulu, kitara (soitti yhtyeen esikoisalbumilla myös bassoa sekä syntetisaattoria)
Masi Hukari – kitara
Antti Härmä – basso
Heikki Malmberg – rummut
Julkaisut

Numero julkaisun perässä merkitsee korkeinta sijoitusta Suomen albumi- tai singlelistalla.
Julkaisut > Albumit

So Was It Worth Dying For (14. kesäkuuta 2006) 12.
Julkaisut > Singlet

Pony (25. toukokuuta 2006) 4.
Scream (promo)
Save Me
Julkaisut > Musiikkivideot

"Pony" (2006, ohjaus Antti Lahtinen)
Aiheesta muualla

Dame Last.fm:ssä (englanniksi)
Nettillingjärvi

| Nettillingjärvi |
| --- | --- |
 Nettillingjärvi on kuvassa kahdesta Baffininsaaren lounaisosan järvestä ylempi, alempi on  Amadjuakjärvi.
Valtiot:   Kanada
Paikkakunta:  Baffininsaari, Nunavut
Koordinaatit:  66°29′00″N, 70°20′00″W
Laskujoki:  Koukdjuak River (en) (käännä suomeksi) 
Mittaustietoja
Pinnankorkeus:  30 m
Pituus:  123  km
Pinta-ala:  5 542 km²
Suurin syvyys:  132 m
 fiNettillingjärvi 
Nettillingjärvi (engl. Nettilling Lake) on Kanadan Nunavutissa  arktisella Baffininsaarella sijaitseva suuri järvi. Järven  pinta-ala on noin 5 542 neliökilometriä, ja se on Nunavutin suurin järvi ja noin 30. suurin järvi maailmassa. Järvi on 123 kilometriä pitkä. Sen nimi on peräisin inuittikieli inuktitutista.
Järvi sijaitsee saaren eteläosassa, noin 280 kilometriä luoteeseen Iqaluitista. Pohjoinen napapiiri kulkee järven halki. Järvi on 30 m meren pinnan tasoa korkeammalla ja laskee Koukdjuakjokea länteen Foxen altaaseen. Nettillingjärveen laskee etelästä toinen lähes yhtä suuri, 113 m:n korkeudessa oleva Amandjuakjärvi.
Suurimman osan vuotta Nettillingjärvi on jäässä. Järvessä esiintyy kolme kalalajia, nieriä, kolmipiikki ja kymmenpiikki. Kalojen pääravintoa ovat surviassääsken toukat. Järvessä tavataan myös satunnaisesti norppia. Järven ympäristö on Kanadan saarten vilkkainta karibujen vasoma-aluetta.
Aiheesta muualla

Baffin Island (Arkistoitu – Internet Archive). University of Guelph (mm. saaren kartta).
Nasica

Nasica voi viitata seuraaviin asioihin:
Koatien vanha tieteellinen nimi
Pitkänokkakipuajan suvun tieteellinen nimi
Publius Cornelius Scipio Nasica
Publius Cornelius Scipio Nasica Corculum
Quintus Caecilius Metellus Pius Cornelianus Scipio Nasica
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nasica”, voi hakea sivunnimihaulla, laajalla sivunnimihaulla tai tekstihaulla.
Chester (Pennsylvania)

| City of Chester |
| --- | --- |
 Chester ja Commodore Barry Bridge nähtynä Delawarejoen vastarannalta.
 Chesterin sijainti Delawaren piirikunnassa.
 Koordinaatit: 39°50′50″N, 75°22′22″W 
Valtio:  Yhdysvallat
Osavaltio:  Pennsylvania
Piirikunta:  Delaware
Perustettu:  1644
Hallinto:  
 – Hallinnon tyyppi:  kaupunki
 – Pormestari:  Wendell N. Butler, Jr.
Pinta-ala:  
 – Kokonaispinta-ala:  15,5 km²
 – Maa:  12,4 km²
 – Josta vettä:  3,1 km² (21 %)
Korkeus:  21 m
Väkiluku (2000):  36 854
 – Väestötiheys:  2 972,1 as./km²
Aikavyöhyke:  UTC−5
 – Kesäaika:  UTC−4
Postinumero:  19013
Suuntanumero(t):  484, 610
 
 www.chestercity.com 
Infobox OKVirheellinen NIMI-arvo: 
Chester on kaupunki Delawaren piirikunnassa Pennsylvaniassa Yhdysvalloissa. Se sijaitsee Delawarejoen rannalla Philadelphian ja Wilmingtonin välissä ja on osa niin sanottua Delaware Valleyn metropolialuetta. Vuoden 2000 väestönlaskennassa kaupungissa oli 36 854 asukasta.